Karmikarvaline foksterjer

Karmikarvaline foksterjer on üks paljudest terjeri tõugudest. Tegemist on foksterjeriga ja kuigi ta sarnaneb siledakarvalise foksterjeriga, arvatakse, et nad on aretatud eraldi. Antud tõug on pärit Inglismaalt. Karmikarvaline foksterjer on vastupidava ja tasakaalustatud kehaga koeratõug, kelle kaal isase isendi puhul on 7,7-8,6 kg ja emastel 6,8-7,7 kg. Nende turjakõrgus ei tohiks olla kõrgem kui 39 cm. Tõule on iseloomulik karm ja traatjas karv. Karvkate valdavalt valge aluspõhjaga, millel on pruunid näol ning sabal ja mustad kehal asetsevad laigud. Karmikarvaline foksterjer on aktiivne ja erk, seltsiv, kartmatu. Neil hakkab kergelt igav, mistõttu nõuavad nad palju trenni ja tähelepanu. Loomult veel lisaks rőőmsameelsed ja elavaloomulised. Hea "kambajőmm" matkal, sportimisel, jahiretkel ning diivanil televiisorit vaadates. Koer on tähelepanelik, kiire ja valmis entusiastlikult kiiresti reageerima. Korraliku hoolitsuse ja treenimise tulemusel koerad sõbralikud, suhtlemisaltid ja mängulised. Karmikarvalisi foksterjereid hüljatakse tihti järgmistel põhjustel: käskluse peale tulemise asemel põgenemine; autode, jalgrataste, teiste koerte jms tagaajamine; või teiste loomade mõnitamine ja seejärel ründamine, sealhulgas pere muid lemmikuid – nad võivad teha tõsist kahju. Siiski on see tõu normaalne käitumine, kuna on algselt loodud metsloomade (rebaste, mäkrade ja metssigade) küttimiseks. Lemmikuna tuleks teda pidevalt jälgida ja treenida, et saagiinstinktid välja ei lööks. Näitustel käivate karmikarvaliste foksterjerite karva kitkutakse, kui see on muutunud liiga pikaks, et säilitada värvid ja karvkatte läige. Paljusid lemmikuna peetavaid koeri pügatakse igakuiselt koertejuuksuri poolt. Pügamine muudab värvid tuhmiks ja karvkate muutub pehmeks, läheb lokki ja seda on raskem puhtana hoida, kuid paljud omanikud eelistavad pügamist, kuna see on odavam ja lihtsam protseduur. Karmikarvalise foksterjeri aretasid Inglismaal rebasejahiga tegelevad entusiastid ning arvatakse, et tõug pärineb praeguseks väljasurnud kareda karvaga Black and Tan Terjerist. Arvati, et tõug aretati rebaste jälitamiseks urgudesse, jahimehed kasutasid koerte lühikesi ja tugevaid sabasid koerte urgudest välja tõmbamiseks. Tõug kogus lemmikuna populaarsust 1930. aastatel, omasid kuninganna Victoria ning tema poeg ja pärija kuningas Edward VII väidetavalt karmikarvalist foksterjerit.Filmis "The Thin Man" on Asta, Charlesi perekonna koer, karmikarvaline foksterjer ja tõu populaarsus tõusis hüppeliselt. Tintini seiklustest tuntud Milou on samuti samast tõust. Läänemaailma elutingimuste muutumise ning jahiterjerite iseloomuomaduste tõttu langes 20. sajandi lõpus tõu populaarsus. 2019. aasta seisuga on karmikarvalisel foksterjeril Westminster Kennelklubi koertenäitusel rohkem näituse parima tiitleid, kui ühelgi teisel tõul. Karmikarvaline foksterjer Matford Vic on üks viiest koerast, kes on Westminster Kenneliklubi koertenäituse rohkem kui ühe korra võitnud. Koer võitis aastatel 1915 ja 1916. Ainus koer, kes on võistluselt rohkem võite toonud, oli siledakarvaline foksterjer Warren Remedy, kes võitis näituse kolmel korral (1907–1909). Beauty, autasustatud Dickini medaliga sõjalises konfliktis teenimise ajal silmatorkava galantsuse või kohustustele pühendumise eest. Bella, kes mängis Snoopyt filmis Moonrise Kingdom Caesar, Kuningas Edward VII koer Skippy, 1930. aastate koernäitleja Asta, filmi versioon romaanist "The Thin Man" (romaanis koeratõug snautser) George filmist "Bringing Up Baby" Mr. Atlas filmist "Topper Takes a Trip" Mr. Smith filmist "The Awful Truth" Snowy (prantsuse keeles: Milou), Tintini kaaslane Wessex briti romaanikirjaniku (Tess of the d'Urbervilles) Thomas Hardy koer koer.ee Koeratõugude nimekiri Foksterjer "Wire Fox Terrier". United Kennel Club. 1999. Originaali arhiivikoopia seisuga 26. august 2016. Vaadatud 25. juunil 2024. "Official Standard of the Wire Fox Terrier" (PDF). American Kennel Club. 9. veebruar 1991. Vaadatud 25. juunil 2024. "Best in Show Winners". The Westminster Kennel Club. Originaali arhiivikoopia seisuga 25. detsember 2007. Vaadatud 25. juunil 2024. Foxed, Forever (21. november 2008). "Forever Foxed: Famous Fox Terriers No. 1; Thomas Hardy's Dog". Forever Foxed. Vaadatud 25. juunil 2024.